Document ID: 31990R2723

Komisijas Regula (EEK) Nr. 2723/90
(1990. gada 24. septembris),
ar kuru kodus, kas noteikti, pamatojoties uz Kopējo muitas tarifu nomenklatūru, kas ir spēkā no 1987. gada 31. decembra, aizstāj ar kodiem, kas, pamatojoties uz Kombinēto nomenklatūru, noteikti dažās regulās, kuras attiecas uz preču klasifikāciju
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/90 par tarifu un statistisko nomenklatūru un Kopējiem muitas tarifiem [1], kurā jaunākie grozījumi izdarīti ar Regulu (EEK) Nr. 2472/90 [2], un jo īpaši tās 15. pantu,
tā kā ar Padomes 1968. gada 28. jūnija Regulu (EEK) Nr. 950/68 par Kopējo muitas tarifu [3], ko atcēla ar Regulu (EEK) Nr. 2658/87, bija noteikta Kopējo muitas tarifu nomenklatūra, pamatojoties uz 1950. gada 15. decembra Konvenciju par nomenklatūru preču klasifikācijai muitas tarifos;
tā kā Komisija ir pieņēmusi vairākas regulas attiecībā uz preču klasifikāciju Kopējo muitas tarifu nomenklatūrā, pamatojoties uz Padomes 1969. gada 16. janvāra Regulu (EEK) Nr. 97/69 par pasākumiem, kas jāveic, lai vienādi piemērotu Kopējo muitas tarifu nomenklatūru [4], kas atcelta ar Regulu (EEK) Nr. 2658/87;
tā kā ar Regulu (EEK) Nr. 2658/87 tika izveidota preču nomenklatūra, saukta par Kombinēto nomenklatūru, kas vienlaikus atbilst gan Kopējo muitas tarifu, gan Kopienas ārējās tirdzniecības statistikas prasībām un ir balstīta uz Starptautisko konvenciju par saskaņotu preču aprakstīšanas un kodēšanas sistēmu, kura aizstāj 1950. gada 25. decembra Konvenciju;
tā kā Regulas (EEK) Nr. 2658/87 15. panta 1. punktā ir noteikts, ka ar preču kodiem un aprakstiem, kas izveidoti, pamatojoties uz Kombinēto nomenklatūru, jāaizstāj tie kodi, kuri noteikti, pamatojoties uz Kopējo muitas tarifu nomenklatūru, kura ir spēkā 1987. gada 31. decembrī;
tā kā tās regulas, kam joprojām ir praktiska nozīme un kuru pārņemšana nenesīs būtiskas pārmaiņas, būtu attiecīgi jāgroza, lai tās papildinātu sākotnējo regulu grupu, kas pieņemtas ar Komisijas Regulu (EEK) Nr. 646/89 [5],
IR PIEŅĒMUSI ŠO REGULU.
1. pants
Regulās, kas uzskaitītas pielikuma 1. slejā, precēm, kas aprakstītas 2. slejā, kodus, kas minēti 3. slejā un balstīti uz Kopējo muitas tarifu, aizstāj ar kodiem, kas uzskaitīti 4. slejā un balstīti uz Kombinēto nomenklatūru.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 24. septembrī

Labels: 0
3
17
6